Nick Shore

Nicholas Shore (sündinud 26. septembril 1992 Denveris) on USA jäähokimängija, kes mängib keskründajana Šveitsi kõrgliigaklubis Ambrì-Piotta.

Aastatel 2010–2013 mängis ta Denveri Ülikooli jäähokimeeskonnas.

2011. aastal valis Los Angeles Kings ta NHL-i draftis 82. valikuna. Hooajal 2013–14 asus ta mängima American Hockey League'is (AHL) Kingsi noorteklubis Manchester Monarchs. 2015. aastal võitis ta Monarchsiga Calder Cup'i ja osales samal aastal AHL-i tähtede mängul. NHL-is debüteeris ta Kingsi meeskonnas hooajal 2014–15. Tema resultatiivseim hooaeg NHL-is oli 2016–17, mil ta lõi kuus väravat ja andis 11 väravasöötu. NHL-is on ta mänginud veel ka Ottawa Senatorsi (hooajal 2017–18), Calgary Flamesi (hooajal 2017–18), Toronto Maple Leafsi (hooajal 2019–20) ja Winnipeg Jetsi (hooajal 2019–20) ridades.

Hooajal 2018–19 mängis ta KHL-i klubis Magnitogorski Metallurg. Hooaja 2020–21 esimeses pooles mängis ta Slovakkia kõrgliigaklubis Trenčíni Dukla ja hooaja teises pooles Šveitsi kõrgliigaklubis EV Zug, kellega tuli 2021. aastal Šveitsi meistriks.https://www.eliteprospects.com/player/20724/nick-shore (vaadatud 21.12.2021) 2021. aasta juunis sõlmis ta üheaastase lepingu KHL-i klubiga Novosibirsk Sibir."«СИБИРЬ» УКРЕПИЛАСЬ АМЕРИКАНСКИМ ФОРВАРДОМ". hcsibir.ru. Vaadatud 21.12.2021

2022. aasta juulis naasis Shore Šveitsi kõrgliigasse ja sõlmis üheaastase lepingu Ambrì-Piottaga.

2010. aastal tuli Shore USA kuni 18-aastaste koondisega omavanuste maailmameistriks. USA jäähokikoondise koosseisus osales ta 2022. aasta taliolümpiamängudel.

Tema vanem vend Drew Shore on endine jäähokimängija.

 Viited 

 Välislingid 
 Nick Shore NHL.com lehel
 Nick Shore hockeydb.com lehel

Kategooria:Ameerika Ühendriikide jäähokimängijad
Kategooria:Los Angeles Kingsi mängijad
Kategooria:Ottawa Senatorsi mängijad
Kategooria:Calgary Flamesi mängijad
Kategooria:Toronto Maple Leafsi mängijad
Kategooria:Winnipeg Jetsi mängijad
Kategooria:Magnitogorski Metallurgi mängijad
Kategooria:EV Zugi mängijad
Kategooria:HC Ambrì-Piotta mängijad
Kategooria:Sündinud 1992